Iktino

Si Iktino usa ka arkitekto nga aktibo sa tunga-tungang bahin sa ika-5 siglo, WK, kinsa, uban ni Kallikrates, midesinyo sa Parthenon sa Athens, Gresya, sa mga tuig 447-423 WK.

Gamay lamang ang nahibaloan kabahin sa kinabuhi ni Iktino. Ang atong nahibaloan gibase sa mga sinulat ni Plutarch.

Ang labing kompletong ehemplo sa trabaho ni Iktino nga makita pa sa kasamtangan mao ang Templo ni Hephaestus sa Athens. Kini napreserbar tungod sa pagkahimo niining simbahang Kristiyano. Kini usa ka templong Doric.

Si Iktino usab ang gituohang nagdesinyo sa templo sa Apollo sa Bassae, ang labing unang migamit sa kolumnang Korintiyan. Laing edipisyo nga gidudahang iyang trabaho mao ang Telesterion sa Eleusis, nga gigamit sa mga misteryo sa Eleusis.

Ang pintor nga si Jean Auguste Dominique Ingres may pinintal nga nagpakita kang Iktino uban sa magbabalak nga si Pindar. Kining pinintala gitawag Pindar and Ictinus ug naa sa Nasodnong Galeriya, London.

Reperensiya
 F. E. Winter (1980) "Tradition and innovation in Doric design: the work of Iktinos" sa American Journal of Archaeology, Issue 4, pp. 399 - 416.

Mga arkitekto

Galeriya sa hulagway 

Mga natawo sa siglo 500 WK
Mga namatay sa wala mailhi nga tuig
Mga natawo sa wala mailhi nga petsa
Mga namatay sa wala mailhi nga petsa